Romanipiken

«Romanipiken» er en sang med melodi av Hilmar Fredriksen og tekst av Arne Sveen. 

I 1948 opptrådte Arne Sveen i Porsgrunn, der han ble kjent med trekkspilleren Hilmar Fredriksen. Han fikk notene til en tango som Fredriksen nettopp hadde komponert. Sveen syntes melodien hadde et visst preg av sigøynermusikk, og på toget hjem fra Porsgrunn skrev han en tekst til tangoen som han kalte «Romanipiken». Denne sangen ble gitt ut på plate kort tid etterpå, og ble en suksess både for sanger og komponist.

Sangen har senere blitt spilt av mange andre musikere.

Referanser

Norske sanger
Sanger fra 1948
Tango